

**ДО**

**КОНСУМАТОРИТЕ НА ДАННИ   
В СРЕДАТА ЗА МЕЖДУРЕГИСТРОВ ОБМЕН**

**Относно:** сигурност и защитеност при извличане на информация от регистрите на първичните администратори на данни в средата за междурегистров обмен (Regix).

**УВАЖАЕМИ ГОСПОЖИ И ГОСПОДА,**

За целите на текущия и последващ контрол на достъп до регистри на първични администратори на данни и в изпълнение на разпоредбите на чл.14 и във връзка с чл. 8 и чл. 15 от Общите условия за достъп до данни от регистри на държавната администрация в средата за междурегистров обмен, за повишаване на сигурността и защитата на данни от регистрите, следните полета стават **задължителни**:

* Имена на служител (Employee Names в структурата на контекста) – попълват се имената на служителя, който инициира операцията. Ако операцията не се инициира от оператор през потребителска сесия, то се подава коя система на консуматора заявява операцията в автоматичен режим;
* Идентификатор на служител (Employee Identifier в структурата на контекста) – уникален идентификатор на служителя. Ако операцията не се инициира от оператор през потребителска сесия, то се подава служебна стойност SYSTEM;
* Номер на преписка (Service URI в структурата на контекста) – уникален идентификатор на преписка, дело, заявка, процедура, в състава на която се изпълнява операцията;
* Тип на услугата (Service Type в структурата на контекста) – тип на процедурата, в състава на която се изпълнява операцията. Може да бъде „административна услуга“, „контролна дейност“, обществена/публична услуга, напр. кредитиране и др.;
* Контекст на правното основание (Law reason в структурата на контекста) – правното основание на което се изпълнява операцията, референция към нормативната уредба;
* Задължително попълване на данните, идентифициращи лицето, за което е извършена справката. В случаите когато справката се отнася за физическо лице, допълнителната информация се попълва в поле „Забележка“.

Задълженията влизат в сила от 06.08.2019 г. За приемане и изпълнение на условията по настоящото писмо е предвиден гратисен период в срок до 30.09.2019 г.

При непопълнени и некоректно попълнени полета, отговорът на заявката ще е „празна справка“.

При попълване на полето за извличане на данни от регистър, моля да имате предвид, че правните основания, посочени в общото заявление за достъп до данни от регистри/справки/полета НЕ са идентични с тези от справката за данни.

**С уважение,**



**Атанас Темелков**

*Председател на*

*Държавна агенция „Електронно управление“*